b"\n_START_ARTICLE_\nCicle de l'oxigen\n_START_PARAGRAPH_\nEl cicle de l'oxigen \xc3\xa9s la cadena de reaccions i processos que descriuen la circulaci\xc3\xb3 de l'oxigen a la biosfera terrestre. En respirar, els animals i els \xc3\xa9ssers humans prenem de l'aire l'oxigen que les plantes produeixen i despr\xc3\xa9s exhalem gas carb\xc3\xb2nic. Les plantes, al seu torn, prenen el gas carb\xc3\xb2nic que els animals i els \xc3\xa9ssers humans exhalem, per utilitzar-lo en el proc\xc3\xa9s de la fotos\xc3\xadntesi. Plantes, animals i \xc3\xa9ssers humans intercanvien oxigen i gas carb\xc3\xb2nic tot el temps, els tornen a utilitzar i els reciclen. D'aix\xc3\xb2 se'n diu el 'cicle de l'oxigen'.\n_START_SECTION_\nEscor\xc3\xa7a terrestre\n_START_PARAGRAPH_\nEl car\xc3\xa0cter oxidant de l'oxigen provoca que alguns elements estiguin m\xc3\xa9s o menys disponibles. L'oxidaci\xc3\xb3 de sulfurs per donar sulfats els fa m\xc3\xa9s solubles, igual que l'oxidaci\xc3\xb3 de ions amoni a nitrats. Aix\xc3\xad mateix disminueix la solubilitat d'alguns elements met\xc3\xa0l\xc2\xb7lics com el ferro al formar-se \xc3\xb2xids insolubles."